CELEX: 62010CN0032
Language: et
Date: 2010-01-20 00:00:00
Title: Kohtuasi C-32/10: Eelotsusetaotlus, mille esitas Varhoven Kasatsionen sad (Bulgaaria) 20. jaanuaril 2010 — Toni Georgiev Semerdzhiev versus Del-Pi-Krasimira Mancheva

17.4.2010   
            
            
               ET
            
            
               Euroopa Liidu Teataja
            
            
               C 100/18
            
         Eelotsusetaotlus, mille esitas Varhoven Kasatsionen sad (Bulgaaria) 20. jaanuaril 2010 — Toni Georgiev Semerdzhiev versus Del-Pi-Krasimira Mancheva
   (Kohtuasi C-32/10)
   2010/C 100/28
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven Kasatsionen sad
   
      Põhikohtuasja pooled
   
   
               Hageja
            
            
               :
            
            
               Toni Georgiev Semerdzhiev
            
         
               Kostja
            
            
               :
            
            
               ET Del-Pi-Krasimira Mancheva
               ZAD Bulstrad
            
         
      Eelotsuse küsimused
   
   
               1.
            
            
               Kas nõukogu 13. juuni 1990. aasta direktiivi 90/314/EMÜ (1) sätted on kohaldatavad Varhoven Kasatsionen sadi kaubandusasjade kolleegiumi, mis otsustab kolmeliikmelises koosseisus, teise koja menetluses oleva asja nr 222/2009 asjaoludele?
            
         
               2.
            
            
               Kuidas tuleb tõlgendada direktiivi 90/314/EMÜ artikli 2 punkti 1 alapunktis c sisalduvat mõistet „muud turismiteenused” ja kas see hõlmab ka reisikorraldaja kohustust tarbija kindlustada, sealjuures
               
                           —
                        
                        
                           milliseid riske peab katma reisikorraldaja ja kindlustusettevõtja vahel tarbija kasuks sõlmitav kindlustusleping?
                        
                     
                           —
                        
                        
                           millist liiki kindlustust peab ette nägema reisikorraldaja ja kindlustusettevõtja vahel tarbija kasuks sõlmitav kindlustusleping, kas kõigi pakettreisis osalejate rühmakindlustust või iga osaleja üksikisiku kindlustust?
                        
                     
         
               3.
            
            
               Kas direktiivi 90/314/EMÜ artikli 4 lõike 1 punkti b alapunktis iv sätestatud kohustust, mille kohaselt annab korraldaja tarbijale enne reisi algust teavet vabatahtliku kindlustuspoliisi sõlmimise kohta, mis katab tagasitoimetamiskulud õnnetuse korral, tuleb tõlgendada nii, et korraldaja kohustub sõlmima tarbijaga üksikisiku kindlustuslepingu, et katta tagasitoimetamiskulud õnnetuse korral?
            
         
               4.
            
            
               Kas korraldaja on direktiivi 90/314/EMÜ sätete alusel kohustatud väljastama tarbijale enne reisi algust kindlustuspoliisi originaali?
            
         
               5.
            
            
               Kuidas tuleb tõlgendada direktiivi 90/314/EMÜ artikli 5 lõikes 2 sisalduvat mõistet „kahju”, mis tekib tarbijale lepingu täitmata jätmisest või mittenõuetekohasest täitmisest?
            
         
               6.
            
            
               Kas direktiivi 90/314/EMÜ artikli 5 lõikes 2 sisalduv mõiste „kahju”, mis tekib tarbijale lepingu täitmata jätmisest või mittenõuetekohasest täitmisest, hõlmab ka vastutust tarbijale tekkinud mittevaralise kahju hüvitamise eest?
            
         
               7.
            
            
               Kuidas tuleb tõlgendada direktiivi 90/314/EMÜ artikli 5 lõike 2 kolmandat ja neljandat taanet seoses kehavigastusest tekkinud mittevaralise kahju hüvitamise nõudega, mis tuleneb lepingu alusel võlgnetava kohustuse täitmata jätmisest või mittenõuetekohasest täitmisest, muu hulgas tarbijale kindlustuspoliisi originaali andmata jätmisest, kui see ei näe ette piiranguid kahju hüvitamisel?
            
         
      (1)  Nõukogu 13. juuni 1990. aasta direktiiv 90/314/EMÜ reisipakettide, puhkusepakettide ja ekskursioonipakettide kohta (EÜT L 158, lk 59; ELT eriväljaanne 13/010, lk 132).